การทาเคลือบคิ้วทิ้งไว้ค้างคืน
คุณต้องผนึกความชุ่มชื้นไว้ในขณะที่คุณหลับเพื่อเร่งการเจริญเติบโตของคิ้ว มีผลิตภัณฑ์มากมายที่สามารถบรรลุเป้าหมายเหล่านี้ได้ ซึ่งบางผลิตภัณฑ์นั้นคุณอาจจะมีอยู่แล้วที่บ้าน ตัวเลือกที่ยอดเยี่ยมบางอย่าง ได้แก่:  น้ำมันละหุ่ง - น้ำมันละหุ่งมีโปรตีนที่ส่งเสริมการเจริญเติบโต แต่อาจจะทำให้ผิวหนังระคายเคืองได้ น้ำมันมะกอกหรือน้ำมันมะพร้าว - น้ำมันใดก็ตามเหล่านี้จะผนึกความชุ่มชื้นไว้เพื่อส่งเสริมการเจริญเติบโต ซึ่งเป็นผลิตภัณฑ์ธรรมชาติและราคาไม่แพง ปิโตรเลียมเจลลี่ - ปิโตรเลียมเจลลี่จะช่วยผนึกความชุ่มชื้น หลีกเลี่ยงอย่าใช้ปิโตรเลียมเจลลี่ถ้าคุณมีผิวมันหรือเป็นสิวง่าย มิฉะนั้นคุณอาจจะเกิดสิวเห่อได้ เซรั่มปลูกคิ้ว - เซรั่มปลูกคิ้วประกอบด้วยวิตามินและเปปไทด์เพื่อกระตุ้นการเจริญเติบโต ซึ่งใช้ได้ผลดีมาก แต่อาจจะมีราคาสูงตั้งแต่ขวดละประมาณ 600-2,500 บาท ก่อนที่คุณจะทาผลิตภัณฑ์บนคิ้วและเข้านอน แนะนำให้ทดสอบผลิตภัณฑ์บนผิวหนังในบริเวณที่มองไม่ค่อยเห็น ทาผลิตภัณฑ์เล็กน้อยลงบนด้านหลังข้อมือหรือข้างลำคอ รอ 4-6 ชั่วโมง ตรวจดูว่ามีอาการแดง อาการระคายเคือง หรือมีผื่นหรือไม่ ถ้ามีก็ให้เลิกใช้ผลิตภัณฑ์นี้  ควรจะทดสอบแต่ละผลิตภัณฑ์ครั้งละอย่างเพื่อหลีกเลี่ยงความสับสน เซรั่มปลูกคิ้ว น้ำมันละหุ่ง และปิโตรเลียมเจลลี่มักจะทำให้เกิดการระคายเคืองผิวมากกว่าน้ำมันหรือน้ำมันมะพร้าว แต่คุณก็อาจจะเกิดอาการแพ้ต่อผลิตภัณฑ์ใดเหล่านี้ก็ได้ ทำความสะอาดผิวในตอนเย็น ให้ความสนใจเป็นพิเศษกับบริเวณรอบๆ คิ้ว ล้างหน้าด้วยน้ำเย็น ให้แน่ใจว่าล้างผลิตภัณฑ์ล้างหน้าออกอย่างหมดจด  ใช้ผลิตภัณฑ์ล้างหน้าใดๆ ก็ได้ที่คุณใช้ตามปกติ อย่าลืมขัดผิวสัปดาห์ละสองสามครั้งหลังจากคุณล้างหน้า ถ้าคุณใช้เซรั่มปลูกคิ้ว ให้ใช้อุปกรณ์ที่มาพร้อมกับผลิตภัณฑ์เพื่อทาบนคิ้ว ถ้าคุณจะใช้ผลิตภัณฑ์อื่นๆ (น้ำมันละหุ่ง น้ำมันมะพร้าว น้ำมันมะกอก หรือปิโตรเลียมเจลลี่) ให้เทลงบนนิ้วมือเล็กน้อยเพื่อวอร์มผลิตภัณฑ์ จากนั้นใช้นิ้วมือทาลงบนคิ้ว  การนวดจะช่วยกระตุ้นการเจริญเติบโตของเส้นขน ดังนั้นควรจะใช้เวลา 1-2 นาทีเพื่อถูนวดผลิตภัณฑ์ให้ซึมเข้าสู่ผิว ถ้าคุณไม่อยากใช้มือ คุณก็สามารถใช้สำลีก้านเพื่อทาผลิตภัณฑ์แทนได้ อย่าให้ผลิตภัณฑ์เข้าตา ถ้าเข้าตา ให้ล้างด้วยน้ำ เมื่อคุณตื่นนอนแล้วล้างหน้าให้สะอาด ให้แน่ใจว่าล้างผลิตภัณฑ์ออกจากคิ้วอย่างระมัดระวัง ล้างคิ้วและส่วนที่เหลือของใบหน้าด้วยน้ำเย็น
เลือกผลิตภัณฑ์ที่คุณต้องการใช้. ทำแพทช์เทสต์ (Patch Test). ล้างหน้าก่อนเข้านอน. ทาผลิตภัณฑ์บนคิ้ว. ล้างหน้าอีกครั้งในตอนเช้า.
https://www.wikihow.com/Grow-Eyebrows-Fast
Coating Your Eyebrows Overnight